钦定古今图书集成/理学汇编/学行典/第213卷 > 冀九经〈叔琮〉
## 钦定古今图书集成/理学汇编/学行典/第213卷 > 冀九经〈叔琮〉

按《青州府志》：“冀九经，字子常，益都人。天性质直，事亲
孝谨。自总丱时，夏夜必操扇为亲挥暑，力行不懈。季
父琮庐墓，经受业松楸闲，琮朝夕哭拜，经亦哭拜，哭
止诵书不辍。流贼劫掠本村，家人走匿，经独掖父徐
行，贼亦不逼。仲兄九皋，通判延安，逆瑾诬陷逮系，经
鬻产办金以赴难。后以岁贡任濬县教谕。”